Brazilo: la infanoj de la indiĝena teritorio de la Janomamoj estas viktimoj de misnutrado kaj paludismo
#000001
Bildo: Forlasitaj de la registaro Bolsonaro, dum la kontraŭleĝa minekspluatado kreskis en la regiono, la indiĝenaj popoloj spertis katastrofon, kun mortoj kaŭzitaj de misnutrado, paludismo kaj infektado per hidrargo.
#000002
Centoj da infanoj malpli ol kvinjaraj mortis en 2022 en la indiĝena teritorio de la Janomamoj, norde de Brazilo, viktimoj de misnutrado, pneŭmonio, paludismo aŭ aliaj infektoj, laŭ informo de la brazila ministrejo pri Sano.
#000003
Sume, laŭ taksado de la ministrejo, 99 infanoj malpli ol kvinjaraj, inter kiuj 67 aĝaj malpli ol unu jaron, mortis pasintjare en tiu izolita teritorio meze de la arbaro, kaj vasta kiel Portugalio.
#000004
Ĉirkaŭ 11 530 konfirmitaj kazoj de paludismo estis registritaj en la teritorio en 2022, plejparte tamen koncernas la personojn pli ol 50-jarajn, laŭ la sama informfonto.
#000006
Inter la infanoj malpli ol kvinjaraj, kiuj suferas paludismon, 1.678 aĝis inter unu kaj kvar jarojn, kaj 312 aĝis malpli ol unu jaron, laŭ la ministrejo, kiu asertas en komunikaĵo ke ĝi « konscias pri la urĝeco » en la teritorio kaj informas pri ĉeesto de surloka « misio pri esploro ».
#000007
La brazila prezidento Luiz Inacio Lula da Silva, kiu enpostenigis nur antaŭ tri semajnoj iris sabaton en Boa Vista, en la Ŝtato Rorajmo, norde de la lando, kie parte troviĝas la teritorio de la Janomamoj.
#000008
« Tio, kion mi vidis ŝokis min. Mi venis ĉi tien por diri, ke ni traktos la indiĝenojn kiel homojn », li menciis en sia tviterpaĝo, raportante pri sia vizito, akompanata de la ministrino de la Indiĝenaj Popoloj, Sonia Guajajara.
#000009
Ĉirkaŭ 30 400 indiĝenoj vivas en la Janomamaj teroj, kiuj vastiĝas sur parto de la Ŝtatoj Rorajmo kaj Amazonio, kaj ankaŭ sur parto de la apuda Venezuelo.
#000010
La loĝantoj de tiuj teroj, supozite netuŝeblaj, kaj kie ĉia minekspluatado estas malpermesata, spertas malfacilaĵojn por sin nutri pro la detruado de la tropika arbaro, en kio ili kutime trovas iliajn vivrimedojn.
#000011
Laŭ la Janomamaj ĉefoj, ĉirkaŭ 20 000 kaŝaj oresploristoj invadis ilian teritorion, mortigante indiĝenojn, seksperfortante virinojn kaj adoleskantojn, kaj infektante iliajn riverojn per hidrargo, kiu ebligas apartigi oron de la sedimentoj.
#000012
La registaro Lula lanĉis ĉi-semajne la unuajn surterenajn operacojn de lukto kontraŭ la senarbarigo, post kvar jaroj da amasa detruado sub la registaro de Jair Bolsonaro, kies sinteno kontraŭ la indiĝenaj popoloj ĉiam estis malamika.
#000013
Por la indiĝenaj popoloj, la kronviruso «reprezentas veran minacon de ekstermo»
#000015
Brazilo: la indiĝena aktivulo Paulo Paulino, defendanto de la arbaro, estis mortigita fare de ligno-finegocistoj
#000016
9-a de aŭgusto: Internacia Tago de la Indiĝenoj: Subskribu la tutmondan peticion por akiri ĉesigon de la genocido en Brazilo
#000017
Miloj da oresploristoj invadas la teritorion de la Janomamoj
#000018
Irano: la kinisto Ĝafar Panahi, kiu komencis malsatstrikon, estis liberigita kontraŭ kaŭcio, post sep monatoj da malliberejo
Milito en Ukrainio: rusia misilo frapas loĝkonstruaĵon en Kramatorsko: almenaŭ du homoj mortis, kaj multaj civiluloj plu estas sub la ruinaĵoj
La Premio Olof Palme 2023 estas atribuita al ĉampioninoj pri Homaj rajtoj en Ukrainio, Turkio kaj Irano
La jaro 2022 finiĝis per pli ol 1 000 politikaj malliberuloj en la kubaj karceroj
Israelo-Palestino: Laŭ la ambasadorino de Palestino en Francio, « Kiam Benjamin Netanjahu konsentos pri duŝtata solvo », ni ĉeestos por fari pacon »
#000019
Japanio : memorinda tago por la lando, esperiga mesaĝo por la mondo
14an de novembro 2012 : Eŭropa ĝenerala striko
Japanio : la morteco ĉe la maljunuloj preskaŭ triobliĝis proksime de Fukuŝimo
Kvardek jarojn por malkonstrui Fukuŝimon.
Francio : maldungoj ĉe Leĵabi
#000021